**รายงานผลการประเมินคุณภาพภายใน ประจำปีการศึกษา 2561**

**(25 มิถุนายน 2561 – 4 มิถุนายน 2562)**

**คณะ มหาวิทยาลัยแม่โจ้ – ชุมพร มหาวิทยาลัยแม่โจ้**

ตามประกาศมหาวิทยาลัยแม่โจ้ เรื่องแต่งตั้งคณะกรรมการประเมินคุณภาพภายใน ระดับคณะ ประจำปีการศึกษา 2561 ลงวันที่ 21 เดือนพฤษภาคม พ.ศ. 2562 ได้แต่งตั้งคณะกรรมการประเมินคุณภาพการศึกษาภายใน เพื่อทำหน้าที่ประเมินคุณภาพการศึกษาภายใน ประจำปีการศึกษา 2561 ของคณะ/วิทยาลัย มหาวิทยาลัยแม่โจ้ – ชุมพร ในระหว่างวันที่ 10 -11 เดือนกรกฎาคม พ.ศ.2562 ดังนี้

1. รองศาสตราจารย์ประดิษฐ์ มีสุข ประธานกรรมการ
2. ผู้ช่วยศาสตราจารย์อุไรวรรณ วรกุลรังสรรค์ กรรมการ
3. อาจารย์ศุภชัย ดำคำ กรรมการ
4. นางภัทร์ธนกัลย์ เตี่ยไพบูลย์ เลขานุการ

**วันที่ทำการประเมิน**

วันที่ 10 - 11 เดือน กรกฎาคม พ.ศ. 2562

**สถานที่ทำการประเมิน**

 คณะ/วิทยาลัยมหาวิทยาลัยแม่โจ้ – ชุมพร มหาวิทยาลัยแม่โจ้

**ผลการประเมินคุณภาพการศึกษาภายใน**

คณะกรรมการประเมินคุณภาพการศึกษาภายใน ระดับคณะ ได้ดำเนินการตรวจสอบและประเมินคุณภาพการศึกษาภายในของ คณะ/วิทยาลัยมหาวิทยาลัยแม่โจ้ – ชุมพร ตามตัวบ่งชี้ **ของสกอ.** **5 องค์ประกอบ 13 ตัวบ่งชี้**

**บทสรุปผู้บริหาร**

 ตามประกาศมหาวิทยาลัยแม่โจ้ เรื่องการจัดตั้งส่วนงานของมหาวิทยาลัย พ.ศ. 2562 ข้อ 2 (4) กำหนดให้ มหาวิทยาลัยแม่โจ้ – ชุมพร เป็น ส่วนงานที่เรียกชื่ออย่างอื่นที่มีฐานะเทียบเท่าคณะ มีภาระหน้าที่ในการจัดการศึกษา การวิจัย การพัฒนานักศึกษา กิจการนักศึกษาและการบริการวิชาการในศาสตร์และสาขาวิชาที่เกี่ยวข้อง การทำนุบำรุงศิลปวัฒนธรรมและสิ่งแวดล้อม รวมทั้งการนำผลงานวิจัย ผลงานสร้างสรรค์และทรัพย์สินทางปัญญาไปพัฒนา และจัดการเพื่อประโยชน์ด้วยการสร้างมูลค่าเพิ่มรวมทั้งภาระหน้าที่อื่นตามที่ได้รับมอบหมาย โดยกำหนดวิสัยทัศน์ ดังนี้

 “ศูนย์กลางสหวิทยาการเกษตรสู่การพัฒนาอย่างยั่งยืน”

 ปีการศึกษา 2561 เปิดการเรียนการสอน 5 หลักสูตร ประกอบด้วย

1. หลักสูตรวิทยาศาสตรบัณฑิต สาขาวิชาการเพาะเลี้ยงสัตว์น้ำชายฝั่ง
2. หลักสูตรวิทยาศาสตรบัณฑิต สาขาวิชาเทคโนโลยีการผลิตพืช
3. หลักสูตรศิลปศาสตรบัณฑิต สาขาวิชาการท่องเที่ยวเชิงบูรณาการ
4. หลักสูตรบริหารธุรกิจบัณฑิต สาขาวิชาการจัดการสำหรับผู้ประกอบการ
5. หลักสูตรรัฐศาสตรบัณฑิต สาขาวิชารัฐศาสตร์

 มหาวิทยาลัยแม่โจ้ – ชุมพร มีบุคลากรสายวิชาการจำนวน 33 คน ซึ่งมีคุณวุฒิปริญญาเอกจำนวน 13 คน มีตำแหน่งทางวิชาการ จำนวน 6 คน มีบุคลากรสายสนับสนุนวิชาการจำนวน 31 คน มีจำนวนนักศึกษา 447 คน ในปีการศึกษา 2561 มหาวิทยาลัยแม่โจ้ – ชุมพร มีผู้สำเร็จการศึกษา รวม 118 คน แยกเป็นด้านวิทยาศาสตร์และเทคโนโลยี 39 คน และด้านสังคมศาสตร์ 79 คน ได้รับการจัดสรรงบประมาณ ปีงบประมาณ พ.ศ.2561 ทั้งสิ้น 1,972,120 บาท แบ่งเป็น งบประมาณแผ่นดิน 648,900 บาท และงบประมาณเงินรายได้ 1,323,220 บาท

 ผลการประเมินคุณภาพการศึกษาภายใน ประจำปีการศึกษา 2561 ของมหาวิทยาลัยแม่โจ้ – ชุมพร มีคะแนนเฉลี่ย 3.75 อยู่ในระดับดี เมื่อพิจารณาตามองค์ประกอบคุณภาพ พบว่าองค์ประกอบที่มีค่าคะแนนเฉลี่ยมากที่สุดคือ องค์ประกอบที่ 3 การบริการวิชาการ คะแนนเฉลี่ย 5.00 อยู่ในระดับดีมาก องค์ประกอบที่ 2 การวิจัย คะแนนเฉลี่ย 4.41 อยู่ในระดับดี รองลงมาเป็น องค์ประกอบที่ 4 การทำนุบำรุงศิลปวัฒนธรรม และองค์ประกอบการที่ 5 การบริหารจัดการ คะแนนเฉลี่ย 4.00 อยู่ในระดับดี องค์ประกอบที่ 1 การผลิตบัณฑิต คะแนนเฉลี่ย 3.08 อยู่ในระดับพอใช้ เมื่อพิจารณารายด้าน พบว่า ปัจจัยนำเข้า มีค่าเฉลี่ย 4.11 อยู่ในระดับคุณภาพดี กระบวนการ ค่าเฉลี่ย 4.00 อยู่ในระดับคุณภาพดี และผลผลิต ค่าเฉลี่ย 2.13 อยู่ในระดับคุณภาพต้องปรับปรุง

**จุดแข็งของมหาวิทยาลัยแม่โจ้ – ชุมพร**

1. อาจารย์ประจำคณะ มีศักยภาพสูงในการของบประมาณเพื่อดำเนินงานด้านการบริการวิชาการจากแหล่งงบประมาณภายนอก (จำนวน 16 โครงการ ด้วยงบประมาณ 31,112,100 บาท) ทั้งนี้คณะควรมีการวิเคราะห์ข้อมูลเชิงลึกเพื่อจัดกลุ่ม/ประเภทของโครงการที่ดำเนินการ เพื่อคณะจะได้หาแนวทางในการส่งเสริมและสนับสนุน ยกกระดับคุณภาพการทำงานในมิติต่างๆ ให้เพิ่มมากขึ้น

2. วัฒนธรรมการทำงานของบุคลากรในคณะ ที่สะท้อนความมุ่งมั่น และตั้งใจในความสำเร็จของงาน เพื่อขับเคลื่อนพันธกิจของคณะให้บรรลุเป้าหมายที่กำหนด

**จุดที่ควรพัฒนา**

1.ระบบการกำกับการประกันคุณภาพของหลักสูตร มีปัญหาระหว่างปีการศึกษา 2559 – 2561 ปีการศึกษา 2559 ไม่ผ่านมาตรฐาน 1 หลักสูตร ปี 2560 ไม่ผ่านมาตรฐาน 2 หลักสูตร และในปีการศึกษา 2561 ไม่ผ่านมาตรฐาน 2 หลักสูตร แต่ในปีการศึกษา 2562 จะผ่านมาตรฐานทุกหลักสูตร และจะประเมินหลักสูตรตามระบบ CUPT QA ทุกหลักสูตร ตามระบบของมหาวิทยาลัยในกำกับของรัฐ ผู้บริหารและอาจารย์ผู้รับผิดชอบหลักสูตรต้องเตรียมพัฒนาและกำกับติดตามตามระบบดังกล่าวให้บรรลุวัตถุประสงค์

**2.** ตัวบ่งชี้ของแผนกลยุทธ์ควรสอดคล้องและครอบคลุมกับตัวบ่งชี้ของระบบประกันคุณภาพการศึกษา สอดคล้องกับมาตรฐานการอุดมศึกษา และการตั้งค่าเป้าหมายของการดำเนินงานในแต่ละปีงบประมาณ ตั้งแบบท้าทายและเหมาะสม นอกจากนี้แผนกลยุทธ์ทางการเงิน แผนบริหารบุคคล แผนพัฒนาบุคลากรและแผนปฏิบัติการประจำปีต้องสอดคล้องและสัมพันธ์กับแผนยุทธศาสตร์ของหน่วยงาน

**3.** คณะควรปรับปรุงระบบการประเมินความสำเร็จของโครงการ/กิจกรรมในแผนปฏิบัติราชการประจำปี ให้สะท้อนตัวชี้วัดตามวัตถุประสงค์ของโครงการ มีส่วนประกอบของการประเมินที่ครบถ้วนทั้งในเชิงปริมาณ (ผู้เข้าร่วม) และเชิงคุณภาพ (สอดคล้องกับวัตถุประสงค์) รวมทั้งมีการนำผลการประเมินไปใช้ในการดำเนินโครงการหรือกิจกรรมในครั้งต่อไป

**สรุปผลการประเมินคุณภาพการศึกษาภายใน ตามองค์ประกอบ ดังนี้**

| **องค์ประกอบ**  | **คะแนน** | **ผลการประเมิน** |
| --- | --- | --- |
| องค์ประกอบที่ 1: | การผลิตบัณฑิต | 3.00 | ระดับพอใช้ |
| องค์ประกอบที่ 2: | การวิจัย | 4.41 | ระดับดี |
| องค์ประกอบที่ 3: | การบริการวิชาการ | 5.00 | ระดับดีมาก |
| องค์ประกอบที่ 4: | การทำนุบำรุงศิลปะและวัฒนธรรม | 4.00 | ระดับดี |
| องค์ประกอบที่ 5: | การบริหารจัดการ | 4.00 | ระดับดี |
|  | **คะแนนรวม** | **3.71** | **ระดับดี** |

ในภาพรวมของการประเมินผลการดำเนินการ คณะกรรมการประเมินมีความเห็นว่า คณะ มหาวิทยาลัยแม่โจ้ – ชุมพร ได้ดำเนินการประกันคุณภาพการศึกษา ตามกรอบแนวทางที่มหาวิทยาลัยแม่โจ้กำหนดใน**ระดับดี**

โดยในรอบประเมินนี้ คณะ มหาวิทยาลัยแม่โจ้ – ชุมพร มีพัฒนาการที่เด่นชัดในส่วนของ ผลงานวิชาการของอาจารย์ประจำคณะ ที่เพิ่มขึ้นกว่าปีการศึกษา 2560 เนื่องจาก คณะอยู่ระหว่างการปรับปรุงหลักสูตรให้เป็นไปตามเกณฑ์มาตรฐานหลักสูตร ระดับปริญญาตรี พ.ศ.2558 ทำให้คณะต้องมีการผลิตผลงานทางวิชาการเพิ่มขึ้น เพื่อให้เป็นไปตามเกณฑ์ที่กำหนด

ทั้งนี้มีข้อคิดเห็นจากคณะกรรมการและการสัมภาษณ์บุคคลที่เกี่ยวข้องดังนี้

**สรุปการให้ข้อคิดเห็นจากคณะกรรมการประเมินฯ**

นำเสนอในวันที่ 11 เดือนกรกฎาคม พ.ศ. 2562 ณ ห้องประชุมเล็ก อาคารบุญรอดศุภอุดมฤกษ์

**องค์ประกอบที่ 1 การผลิตบัณฑิต**

 จุดแข็งและแนวทางเสริมจุดแข็ง

 1. นักศึกษามีบทบาทในการมีส่วนร่วมในการทำกิจกรรม และควรปรับปรุงกระบวนการและขั้นตอนการประเมินความสำเร็จตามวัตถุประสงค์ของกิจกรรม

 2. มีระบบและกลไกการบริการนักศึกษาที่ชัดเจน แต่ควรจัดทำข้อมูลหรือเผยแพร่ความรู้ที่เกี่ยวข้องในศาสตร์ของสาขาวิชาที่เป็นประโยชน์ต่อการนำไปประกอบอาชีพ การดำเนินชีวิต ของศิษย์เก่าเพิ่มเติมโดยมีช่องทางที่สะท้อนให้เห็นร่องรอยของการใช้ข้อมูลดังกล่าว เช่น การเก็บข้อมูลสถิติผู้เข้าชม/ ช่องทางแสดงความคิดเห็น

จุดที่ควรพัฒนา และข้อเสนอแนะ

1. ควรปรับปรุงแก้ไขการดำเนินงานของหลักสูตรที่มีผลการประเมินในระดับปานกลาง และระดับน้อย

2. ขาดร่องรอยของการให้คำปรึกษาของอาจารย์ที่ปรึกษาที่สามารถสะท้อนให้เห็นบทบาทของการให้คำปรึกษาทางวิชาการและการใช้ชีวิตแก่นักศึกษาอย่างใกล้ชิดที่สะท้อนจากผลการประเมินของนักศึกษาในข้อ (5) ดังนั้นควรทบทวนการจัดทำแผนประเมินคุณภาพการจัดกิจกรรมและการจัดบริการ โดยการกำหนดนโยบายและกำกับติดตามการปฏิบัติหน้าที่ของอาจารย์ที่ปรึกษา อาจจะจัดทำบันทึกการให้คำปรึกษา เพื่อเป็นข้อมูลที่สะท้อนให้เห็นผลการปฏิบัติงาน

3. ควรปรับปรุงการจัดทำแบบประเมินด้วยการกำหนดระยะเวลาการประเมินของแต่ละด้านให้มีรายละเอียดเพียงพอสำหรับการสะท้อนให้เห็นถึงความพึงพอใจทุกด้านในทุกมิติ พร้อมทั้งจัดทำรายงานสรุปผลความพึงพอใจของนักศึกษาที่มีต่อการปรับปรุงแก้ไขโดยสะท้อนให้เห็นถึงผลที่เกิดขึ้นจากการปรับปรุง/พัฒนาตามประเด็นที่ได้จากการประเมิน

4. การพัฒนาสิ่งสนับสนุนการเรียนรู้ ควรมีการจัดหาแหล่งความรู้เฉพาะสาขา โดยใช้เทคโนโลยีสารสนเทศมาขับเคลื่อน เพื่อให้นักศึกษาได้ติดตามความก้าวหน้าทางวิชาการ

5. โครงการจัดกิจกรรมพัฒนานักศึกษาควรดำเนินการให้ครอบคลุมและสมดุลกับกรอบมาตรฐานคุณวุฒิทั้ง 5 ด้าน และปรับเปลี่ยนรูปแบบการประเมินโดยใช้กรอบมาตรฐานคุณวุฒิฯ เป็นเครื่องมือประเมินกิจกรรมในโครงการ และมีตัวบ่งชี้ที่สะท้อนผลการเรียนรู้ที่กำหนดตามวัตถุประสงค์ของแต่ละกิจกรรม/โครงการ ให้ครบถ้วน

6. การประเมินผลความสำเร็จของโครงการควรใช้รูปแบบตามข้อเสนอแนะของคณะกรรมการประเมินการประกันคุณภาพที่ให้ข้อเสนอแนะในปี 59 มาปรับใช้เพื่อสะท้อนให้เห็นความชัดเจนของผลการดำเนินงาน แล้วนำผลที่ได้จากการประเมินมาปรับปรุงการดำเนินงานโดยมีผู้มีความรู้ทางการวิจัยและประเมินผลช่วยในการออกแบบเครื่องมือ

7. ควรติดตามให้มีการรายงานผลโครงการที่ดำเนินการแล้วทุกโครงการ

 วิธีปฏิบัติที่ดี / นวัตกรรม

- ไม่มี

**องค์ประกอบที่ 2 การวิจัย**

 จุดแข็งและแนวทางเสริมจุดแข็ง

- ไม่มี

จุดที่ควรพัฒนาและข้อเสนอแนะ

1. คณะ ควรผลักดันให้อาจารย์ที่มีประสบการณ์สูงในการทำวิจัย ขอทุนสนับสนุนการวิจัยจากแหล่งทุนภายนอกให้เพิ่มมากขึ้น โดยดำเนินการในรูปชุดโครงการวิจัย ที่มีการบูรณาการระหว่างศาสตร์แล้วให้อาจารย์รุ่นใหม่เป็นผู้ร่วมวิจัย ทั้งนี้ควรมุ่งเน้นชุดโครงการวิจัยที่ตอบโจทย์ กลุ่ม 10 อุตสาหกรรมเป้าหมายของประเทศ (New S Curve) ตามนโยบายของรัฐบาล

2. คณะ ควรมีการพัฒนาศักภาพของอาจารย์ให้สามารถทำงานวิจัยตามข้อกำหนดทางการวิจัยใหม่ๆ เช่น การเขียนแผนบูรณาการงานวิจัยและนวัตกรรม หรือการทำงานวิจัยที่ถูกต้องตามหลักจริยธรรมของการวิจัยในมนุษย์ หรือในสัตว์ทดลอง เป็นต้น

 วิธีปฏิบัติที่ดี / นวัตกรรม

- ไม่มี

**องค์ประกอบที่ 3 การบริการวิชาการ**

 จุดแข็งและแนวทางเสริมจุดแข็ง

1. อาจารย์ประจำคณะ มีศักยภาพสูงในการของบประมาณเพื่อดำเนินงานด้านการบริการวิชาการจากแหล่งงบประมาณภายนอก (จำนวน 16 โครงการ ด้วยงบประมาณ 31,112,100 บาท) ทั้งนี้คณะควรมีการวิเคราะห์ข้อมูลเชิงลึกเพื่อจัดกลุ่ม/ประเภทของโครงการที่ดำเนินการ เพื่อคณะจะได้หาแนวทางในการส่งเสริมและสนับสนุน ยกกระดับคุณภาพการทำงานในมิติต่างๆ ให้เพิ่มมากขึ้น

จุดที่ควรพัฒนาและข้อเสนอแนะ

1. คณะควรยกระดับคุณภาพการประเมินความสำเร็จของแผนบริการวิชาการ ตั้งแต่การสร้างความรู้ความเข้าใจของผู้รับผิดชอบ การกำหนดตัวชี้วัดระดับแผนที่ท้าท้ายการทำงาน วางระบบการประเมินความสำเร็จระดับแผนที่มีคุณภาพ รวมทั้งรายงานข้อมูลผลการประเมินความสำเร็จทั้งระดับแผนและระดับโครงการต่อผู้บริหารอย่างเป็นระบบ และนำผลการประเมินไปปรับปรุงการทำงานอย่างต่อเนื่อง

2. คณะควรส่งเสริมและสนับสนุนให้อาจารย์ที่ทำงานด้านการบริการวิชามีการต่อยอดสู่การผลิตผลงานวิชาการรับใช้สังคม เพื่อใช้ช่องทางหนึ่งในการผลักดันการเข้าสู่ตำแหน่งทางวิชาการของอาจารย์ในคณะให้เพิ่มมากขึ้น

3. คณะควรจัดทำฐานข้อมูลความถนัดหรือความเชี่ยวชาญของอาจารย์ด้านการบริการวิชาการ และประชาสัมพันธ์/เผยแพร่ให้กับหน่วยงานภายนอกและผู้เกี่ยวข้อง เพื่อแสดงศักยภาพของอาจารย์ในคณะ เพิ่มช่องทางในการทำงานบริการวิชาการตามความถนัดหรือความเชี่ยวชาญของอาจารย์ให้เพิ่มมากขึ้น

4. คณะควรปรับทิศทางการทำงานด้านการบริการวิชาการ ให้เป็นช่องทางหนึ่งในการหางบประมาณให้กับคณะ โดยดำเนินการในรูปการบริการวิชาการที่ก่อให้เกิดรายได้ ซึ่งในปัจจุบันเป็นโครงการที่บริการแบบให้เปล่าทั้งหมด

 วิธีปฏิบัติที่ดี / นวัตกรรม

 - ไม่มี

**องค์ประกอบที่ 4 การทำนุบำรุงศิลปะและวัฒนธรรม**

 จุดแข็งและแนวทางเสริมจุดแข็ง

 1. คณะมีความร่วมมือกับองค์กรชุมชนในการทำนุบำรุงศิลปวัฒนธรรมท้องถิ่น (การอนุรักษ์เรือใบโบราณพื้นบ้านเพื่อการท่องเที่ยว) และควรต่อยอดการดำเนินงานด้านทำนุบำรุงศิลปวัฒนธรรมท้องถิ่นให้สามารถขับเคลื่อนการจัดกิจกรรมในระดับประเทศ โดยความร่วมมือกับหน่วยงานต่าง ๆ เพื่อให้เป็นที่รู้จัก เช่นเดียวกับการแข่งเรือขึ้นโขนชิงธง ของอำเภอหลังสวน

จุดที่ควรพัฒนาและข้อเสนอแนะ

1. คณะควรปรับปรุงระบบการประเมินความสำเร็จของโครงการ/กิจกรรม ให้สะท้อนตัวชี้วัดตามวัตถุประสงค์ของโครงการ มีส่วนประกอบของการประเมินที่ครบถ้วนทั้งในเชิงปริมาณ (ผู้เข้าร่วม) และเชิงคุณภาพ (สอดคล้องกับวัตถุประสงค์) รวมทั้งมีการนำผลการประเมินไปใช้ในการดำเนินโครงการหรือกิจกรรมต่อไป

 วิธีปฏิบัติที่ดี / นวัตกรรม

- ไม่มี

**องค์ประกอบที่ 5 การบริหารจัดการ**

 จุดแข็งและแนวทางเสริม

1. มีความพยายามในการเขียนข้อมูลพื้นฐานของหน่วยงานในลักษณะโครงสร้างองค์กร โดยกล่าวถึงลักษณะขององค์การ และสภาวการณ์ขององค์การตามระบบเกณฑ์คุณภาพการศึกษาเพื่อการดำเนินงานที่เป็นเลิศ (EdPEx) อันจะนำไปสู่การประเมินตามระบบ CUPT-QA และตามระบบ EdPEx ในอนาคต ทั้งนี้ควรตรวจสอบข้อมูลให้ตรงกับ CDS ด้วย

2. หลักสูตรวิทยาศาสตรบัณฑิต สาขาวิชาเทคโนโลยีการผลิตพืช และหลักสูตรวิทยาศาสตรบัณฑิต สาขาวิชาการเพาะเลี้ยงสัตว์น้ำชายฝั่ง ประเมินตามระบบ AUN-QA เป็นการเตรียมความพร้อมไปสู่การประเมินตามระบบ CUPT-QA ของมหาวิทยาลัยในการกำกับของรัฐ ทั้งนี้ควรพัฒนาประเมินตามระบบ AUN-QA ทุกหลักสูตร

จุดที่ควรพัฒนาและข้อเสนอแนะ

 1. ตัวบ่งชี้ของแผนกลยุทธ์ควรสอดคล้องและครอบคลุมกับตัวบ่งชี้ของระบบประกันคุณภาพการศึกษา สอดคล้องกับมาตรฐานการอุดมศึกษา และการตั้งค่าเป้าหมายของการดำเนินงานในแต่ละปีงบประมาณ ตั้งแบบท้าทายและเหมาะสม นอกจากนี้แผนกลยุทธ์ทางการเงิน แผนบริหารบุคคล แผนพัฒนาบุคลากรและแผนปฏิบัติการประจำปีต้องสอดคล้องและสัมพันธ์กับแผนยุทธศาสตร์ของหน่วยงาน

 2. การวิเคราะห์ข้อมูลทางการเงิน ต้องวิเคราะห์ให้ครบทุกประเด็น ได้แก่ (1) ต้นทุนต่อหน่วยในแต่ละหลักสูตร (2) สัดส่วนค่าใช้จ่ายเพื่อพัฒนานักศึกษา/อาจารย์/บุคลากร/การจัดการเรียนการสอน (3) วิเคราะห์ความคุ้มค่าทางการบริหารหลักสูตร (4) ประสิทธิภาพ ประสิทธิผลในการผลิตบัณฑิต (5) โอกาสในการแข่งขัน

 3. การค้นหา แนวปฏิบัติที่ดี เป็นสิ่งจำเป็นของสถาบันอุดมศึกษา ที่จะทำให้สถาบันประสบความสำเร็จสู่ความเป็นเลิศตามเป้าหมาย เป็นที่ยอมรับในวงวิชาการหรือวิชาชีพนั้น ประกอบด้วย (1) ขั้นการกำหนดประเด็นการจัดการความรู้ (2) ขั้นกำหนดกลุ่มเป้าหมายในการจัดการความรู้ (3) ขั้นจัดกิจกรรมแลกเปลี่ยนเรียนรู้ของกลุ่มเป้าหมาย (4) ขั้นถอดบทเรียนเป็นองค์ความรู้ (5) ขั้นเผยแพร่ความรู้เป็นลายลักษณ์อักษรและนำมาปรับใช้ในการปฏิบัติงานจริง ผู้บริหารที่รับผิดชอบด้านการเรียนการสอน และด้านการวิจัย ต้องให้ความสำคัญในเรื่องนี้

 4. ควรจัดทำแผนบริหารบุคลากรเฉพาะของคณะตามกรอบของมหาวิทยาลัยเริ่มตั้งแต่การกำหนดภาระงานของสายวิชาการ และสายสนับสนุน การติดตามงาน การประเมินงาน และการสร้างขวัญและกำลังใจ และรายงานแผนพัฒนาบุคลากรที่สอดคล้องกับแผนยุทธศาสตร์การพัฒนามหาวิทยาลัยในปี 2561 ว่าบรรลุตามเป้าหมายมากน้อยเพียงใด

 5. ระบบการกำกับการประกันคุณภาพของหลักสูตร มีปัญหาระหว่างปีการศึกษา 2559 – 2561 ปีการศึกษา 2559 ไม่ผ่านมาตรฐาน 1 หลักสูตร ปี 2560 ไม่ผ่านมาตรฐาน 2 หลักสูตร และในปีการศึกษา 2561 ไม่ผ่านมาตรฐาน 2 หลักสูตร แต่ในปีการศึกษา 2562 จะผ่านมาตรฐานทุกหลักสูตร และจะประเมินหลักสูตรตามระบบ CUPT QA ทุกหลักสูตร ตามระบบของมหาวิทยาลัยในกำกับของรัฐ ผู้บริหารและอาจารย์ผู้รับผิดชอบหลักสูตรต้องเตรียมพัฒนาและกำกับติดตามตามระบบดังกล่าวให้บรรลุวัตถุประสงค์

 วิธีปฏิบัติที่ดี / นวัตกรรม

- ไม่มี

**สะท้อนข้อคิดจากคณาจารย์**

1. แผนพัฒนาบุคลากรสายวิชาการมีงบประมาณที่จำกัด

2. แผนการการบริหารงาน แผนงบประมาณ ไม่เป็นไปตามที่กำหนดไว้

3. นโยบายการบริหารงานที่ไม่ชัดเจน

**สะท้อนข้อคิดจากนักศึกษา**

1. นักศึกษามีความศรัทธาต่อมหาวิทยาลัยและเป็นส่วนหนึ่งของแรงจูงใจในการเข้าศึกษาต่อ นอกเหนือจากการชักชวนของรุ่นพี่ ผู้ปกครอง และครูแนะแนว

2. ให้การยอมรับด้านคุณภาพการสอนและการจัดกิจกรรมของอาจารย์ แต่ควรจัดให้มีกิจกรรมหรือโครงการที่ส่งเสริมให้นักศึกษาสามารถใช้ทักษะภาษาอังกฤษ ในการสื่อสารได้จริง อันเป็นปัจจัยสำคัญของการประกอบอาชีพในอนาคต

3. ต้องการให้มหาวิทยาลัยปรับปรุงโครงสร้างพื้นฐานภายในมหาวิทยาลัย เช่นถนนภายในมหาวิทยาลัย ที่ส่งผลให้เกิดอุบัติเหตุได้ง่าย และการปรับปรุงภูมิทัศน์ให้มีสภาพความเป็นมหาวิทยาลัย การจัดทำป้ายสื่อความหมาย ป้ายชื่ออาคารให้มีความชัดเจน

4. ควรปรับปรุง ซ่อมแซมหอพักนักศึกษา การจัดจำนวนที่นั่งในการรับประทานอาหารให้เพียงพอกับจำนวนนักศึกษาที่มาใช้บริการ และจัดหาสิ่งสนับสนุนการเรียนรู้ เช่น อุปกรณ์/สารเคมี ในห้องปฏิบัติการทางวิทยาศาสตร์ให้เพียงพอต่อการเรียนการสอน ปรับปรุงสภาพแวดล้อมภายในห้องสมุดให้มีบรรยากาศน่าเข้าไปศึกษาค้นคว้าในช่วงเวลาว่างจากการเรียน และเพิ่มกิจกรรมศึกษาดูงานนอกสถานที่ที่ส่งเสริมประสบการณ์ตรงให้แก่นักศึกษา

5. การจัดบริการยานพาหนะให้แก่นักศึกษาในการเดินทาง หรือการศึกษาดูงานนอกสถานที่

**สะท้อนข้อคิดจากตัวแทนชุมชน**

1. อาจารย์และบุคลากรมีส่วนร่วมในการทำงานร่วมกับชุมชน เช่น ธนาคารปูม้า การจัดการท่องเที่ยวร่วมกับชุมชน

2. อาจารย์มีศักยภาพสูง ได้รับการยอมรับและเป็นที่ปรึกษาด้านวิชาการให้กับชุมชนพื้นที่ มีการจัดตั้งศูนย์เรียนรู้ที่ชุมชนสามารถใช้ประโยชน์ได้ มีการทำงานเป็นเครือข่ายร่วมกับชุมชนในพื้นที่จังหวัดชุมพร โดยเฉพาะด้านการท่องเที่ยวชุมชน

3. ควรเพิ่มสาขาวิชาที่เป็นความต้องการของสังคมให้เพิ่มมากขึ้น เพื่อเพิ่มจำนวนนักศึกษาของคณะ

4. ต้องการให้คณะเป็นผู้นำในการพัฒนาพื้นที่กองหินที่กลางทะเลให้เป็นแหล่งท่องเที่ยว ที่มีชื่อเสียง

5. ต้องการให้คณะทำวิจัยด้านฐานข้อมูลทรัพยากรของอำเภอละแม เพื่อต่อยอดสู่การใช้ประโยชน์ในทางเศรษฐกิจ และต้นทุนทางวัฒนธรรม

**สะท้อนข้อคิดจากบุคลากรสายสนับสนุน**

1. มีความคิดเห็นถึงความสัมพันธ์ของนักศึกษาและอาจารย์ภายในมหาวิทยาลัย มีการดูแลอย่างใกล้ชิด เป็นโอกาสในการเรียนการศึกษาในหลักสูตร

2. บุคลากรสายสนับสนุนมีส่วนร่วมในการเขียนรายงานการประเมินตนเอง หรือให้ข้อมูลในการรายงานการประเมินตนเองของคณะ

3. การสนับสนุนงบประมาณของมหาวิทยาลัยไม่ควรยึดจำนวนนักศึกษาเป็นหลักเพราะส่งผลต่อการพัฒนามหาวิทยาลัยแม่โจ้ – ชุมพร เนื่องจากมีจำนวนนักศึกษาน้อย ยากต่อการพัฒนา

4. ควรเพิ่มช่องทางการประชาสัมพันธ์ ของมหาวิทยาลัยแม่โจ้ – ชุมพรเพื่อให้เป็นที่รู้จัก และมีจำนวนนักศึกษาเพิ่มขึ้น

5. ควรพัฒนาทักษะทางด้านภาษาอังกฤษและเทคโนโลยีสารสนเทศ ให้แก่นักศึกษา

6. ควรพัฒนาด้านวิชาการให้แก่นักศึกษาเพื่อการแข่งขันกับสถาบันอุดมศึกษาอื่น ๆ และเป็นการเพิ่มช่องทางประชาสัมพันธ์ให้มหาวิทยาลัยแม่โจ้ – ชุมพรเป็นที่รู้จัก

7. ควรปรับปรุงภูมิทัศน์ สภาพแวดล้อมภายในมหาวิทยาลัยให้มีความเป็นมหาวิทยาลัย

8. การบริหารจากผู้บริหารมหาวิทยาลัยยังไม่ชัดเจน ควรมีการสื่อสารภายในองค์กรให้มีความชัดเจน

9. การประเมินผลการปฏิบัติงานตาม TOR ยังไม่เป็นไปตามกระบวนการ ไม่เป็นธรรม ไม่เสมอภาค

10. การแบ่งงาน มอบหมายงาน ภาระงาน ยังไม่มีความเป็นธรรม

11. บุคลากรส่วนใหญ่ ไม่ได้รับการส่งเสริมการพัฒนาบุคลากร

**ข้อเสนอแนะทั่วไป**

1. จากการสัมภาษณ์อาจารย์ บุคลากร และนักศึกษามีข้อเสนอต้องการให้มหาวิทยาลัยปรับปรุงโครงสร้างพื้นฐานภายในมหาวิทยาลัย เช่น ถนน เพื่อป้องกันการเกิดอุบัติเหตุ และการปรับปรุงภูมิทัศน์ให้มีสภาพความเป็นมหาวิทยาลัย การจัดทำป้ายสื่อความหมาย ป้ายชื่ออาคารให้มีความชัดเจน

2. จากการสัมภาษณ์อาจารย์และบุคลากร ควรปรับปรุงเรื่องการสื่อสารภายในองค์กรของมหาวิทยาลัย และจัดงบประมาณในการพัฒนาบุคลากรสายวิชาการและสายสนับสนุนวิชาการเพิ่มมากขึ้น

**ค่าคะแนนการประเมินคุณภาพภายใน คณะ มหาวิทยาลัยแม่โจ้ – ชุมพร**

**ประจำปีการศึกษา 2561**

| **องค์ประกอบ/ตัวบ่งชี้** | **เป้าหมาย** | **ผลการประเมินตนเองโดยหลักสูตร** | **คะแนน** | **ผลการประเมินโดยกรรมการประเมิน** | **คะแนน** |
| --- | --- | --- | --- | --- | --- |
| **กำหนดไว้** | **ตัวตั้ง/ตัวหาร** | **ผลลัพธ์ , (%) ,สัดส่วน, ข้อ** | **ประเมินตนเอง** | **ตัวตั้ง/ตัวหาร** | **ผลลัพธ์ , (%) ,สัดส่วน, ข้อ** | **กรรมการ** |
| **องค์ประกอบที่ 1 : การผลิตบัณฑิต** |  | **3.83** |  | **3.00** |
| 1.1 ผลการบริหารจัดการหลักสูตรโดยรวม | 3.01 | 3.10 | 0 | 1.55 | 3.10 |   | 1.55 |
| 2 | 2 |
| 1.2 อาจารย์ประจำคณะที่มีคุณวุฒิปริญญาเอก | 5 | 13 | (39.39 X 5) / 40  | 4.92 | 13 | (39.39 X 5) / 40  | 4.92 |
| 33 | = 4.92 | 33 | = 4.92 |
| 1.3 อาจารย์ประจำคณะที่ดำรงตำแหน่งทางวิชาการ | 1.34 | 6 | (18.18 X 5) / 60  | 1.52 | 6 | (18.18 X 5) / 60  | 1.52 |
| 33 | = 1.52 | 33 | = 1.52 |
| โปรดระบุรายละเอียด | ผู้ช่วยศาสตราจารย์ | วุฒิป.โท 4 คน | วุฒิป.เอก 2 คน | ผู้ช่วยศาสตราจารย์ | วุฒิป.โท 4 คน | วุฒิป.เอก 2 คน |
| รองศาสตราจารย์ | วุฒิป.โท คน | วุฒิป.เอก คน | รองศาสตราจารย์ | วุฒิป.โท คน | วุฒิป.เอก คน |
| ศาสตราจารย์ | วุฒิป.โท คน | วุฒิป.เอก คน | ศาสตราจารย์ | วุฒิป.โท คน | วุฒิป.เอก คน |
| 1.4 จำนวนนักศึกษาเต็มเวลาเทียบเท่าต่อจำนวนอาจารย์ประจำ |   | วิทย์ (133.77/14) | วิทย์ = 9.56 | 5.00 | วิทย์ (133.77/14) | วิทย์ = 9.56 | 5.00 |
| สังคม (274.30/16) | สังคม = 17.14 | สังคม (274.30/16) | สังคม = 17.14 |
| 1.5 การบริการนักศึกษาระดับปริญญาตรี | 6 ข้อ |  | 6 ข้อ | 5.00 |  | 4 ข้อ | 3.00 |
| (1-6) | (1-4) |
| 1.6 กิจกรรมนักศึกษาระดับปริญญาตรี | 6 ข้อ |  | 6 ข้อ | 5.00 |  | 2 ข้อ | 2.00 |
| (1-6) | (1,3) |
| **องค์ประกอบที่ 2 : การวิจัย** |  | **4.35** |  | **4.41** |
| 2.1 ระบบและกลไกการบริหารและพัฒนางานวิจัยหรืองานสร้างสรรค์ |  5 |   | 6 ข้อ  | 5.00 |   | 6 ข้อ  | 5.00 |
| (1-6) | (1-6) |
| 2.2 เงินสนับสนุนงานวิจัยและงานสร้างสรรค์ | วิทย์ 60,000 | วิทย์ (1,347,272/14) | วิทย์ = 96,233.71 | 5.00 | วิทย์ (1,347,272/14) | วิทย์ = 96,233.71 | 5.00 |
| สังคมฯ-มนุษย์25,000 | สังคมฯ-มนุษย์ฯ (420,608/16) | สังคมฯ-มนุษย์ฯ=  26,288 | สังคมฯ-มนุษย์ฯ (420,608/16) | สังคมฯ-มนุษย์ฯ= 26,288 |
| 2.3 ผลงานทางวิชาการของอาจารย์ประจำและนักวิจัย | วิทย์-เทคโน ร้อยละ 10 | (1.20\*100)/14 | (8.57X5)/30 = 1.43 | 3.22 | (1.20\*100)/14 | (8.57X5)/30 = 1.43 | 3.22 |
| สังคม-มนุษย์ ร้อยละ 10 | (4.20\*100) /19 | (22.11X5)/20 = 5.53 | (4.20\*100) /19 | (22.11X5)/20 = 5.53 |
| โปรดระบุจำนวนในแต่ละค่าน้ำหนัก (สายวิทยาศาสตร์และเทคโนโลยี) | ค่าน้ำหนัก 0.2 | จำนวน...2..เรื่อง | 0.4 | ค่าน้ำหนัก 0.2 | จำนวน...2..เรื่อง | 0.4 |
| ค่าน้ำหนัก 0.4 | จำนวน......เรื่อง | - | ค่าน้ำหนัก 0.4 | จำนวน......เรื่อง | - |
| ค่าน้ำหนัก 0.6 | จำนวน....เรื่อง | - | ค่าน้ำหนัก 0.6 | จำนวน....เรื่อง | - |
| ค่าน้ำหนัก 0.8 | จำนวน..1..เรื่อง | 0.8 | ค่าน้ำหนัก 0.8 | จำนวน...1..เรื่อง | 0.8 |
| ค่าน้ำหนัก 1 | จำนวน....เรื่อง | - | ค่าน้ำหนัก 1 | จำนวน....เรื่อง | - |
| โปรดระบุจำนวนในแต่ละค่าน้ำหนัก (สายมนุษยศาสตร์และสังคมศาสตร์) | ค่าน้ำหนัก 0.2 | จำนวน..1..เรื่อง | 0.2 | ค่าน้ำหนัก 0.2 | จำนวน..1..เรื่อง | 0.2 |
| ค่าน้ำหนัก 0.4 | จำนวน...2..เรื่อง | 0.8 | ค่าน้ำหนัก 0.4 | จำนวน...2..เรื่อง | 0.8 |
| ค่าน้ำหนัก 0.6 | จำนวน...1..เรื่อง | 0.6 | ค่าน้ำหนัก 0.6 | จำนวน...1..เรื่อง | 0.6 |
| ค่าน้ำหนัก 0.8 | จำนวน...2..เรื่อง | 1.6 | ค่าน้ำหนัก 0.8 | จำนวน...2..เรื่อง | 1.6 |
| ค่าน้ำหนัก 1 | จำนวน...1..เรื่อง | 1.0 | ค่าน้ำหนัก 1 | จำนวน...1..เรื่อง | 1.0 |
| **องค์ประกอบที่ 3 : การบริการวิชาการ** |  | **5.00** |  | **5.00** |
| 3.1 การบริการวิชาการแก่สังคม |   |   | 6 ข้อ  | 5.00 |   | 6 ข้อ  | 5.00 |
| (1-6) | (1-6) |
| **องค์ประกอบที่ 4 : การทำนุบำรุงศิลปะและวัฒนธรรม** |  | **5.00** |  | **4.00** |
| 4.1 ระบบและกลไกการทำนุบำรุงศิลปะและวัฒนธรรม |   |   | 7 ข้อ  | 5.00 |   | 5 ข้อ  | 4.00 |
| (1-7) | (1,2,3,4,6) |
| **องค์ประกอบที่ 5 : การบริหารจัดการ** |  | **5.00** |  | **4.00** |
| 5.1 การบริหารของคณะเพื่อการกำกับติดตามผลลัพธ์ตามพันธกิจ กลุ่มสถาบัน และเอกลักษณ์ของคณะ |   |   | 6 ข้อ  | 4.00 |   | 6 ข้อ  | 4.00 |
| (1-4,6-7) | (1-4,6-7) |
| 5.2 ระบบการประกันคุณภาพหลักสูตร |   |   | 5 ข้อ  | 4.00 |   | 5 ข้อ  | 4.00 |
| (1-5) | (1-5) |
|  | **คะแนนเฉลี่ย (13 ตัวบ่งชี้)** | **4.13** | **คะแนนเฉลี่ย (13 ตัวบ่งชี้)** | **3.67** |
| **ระดับคุณภาพ** | **ดี** | **ระดับคุณภาพ** | **ดี** |

|  |  |  |  |  |  |
| --- | --- | --- | --- | --- | --- |
| **ตารางการวิเคราะห์ผลการประเมินระดับคณะ** |  |  |  |  |  |
| **องค์ประกอบ**  | **จำนวนตัวบ่งชี้** | **จำนวนตัวบ่งชี้**  | **ผลการประเมิน** |
| **ปัจจัยนำเข้า**  | **กระบวนการ**  | **ผลผลิต** | **คะแนนเฉลี่ย** |
| 1. การผลิตบัณฑิต | 6 | 3.81 | 2.50 | 1.55 | 3.00 | **ระดับพอใช้** |
| 2. การวิจัย | 3 | 5.00 | 5.00 | 3.22 | 4.41 | **ระดับดี** |
| 3. การบริการวิชาการ | 1 | - | 5.00 | - | 5.00 | **ระดับดีมาก** |
| 4. การทำนุบำรุงศิลปะและวัฒนธรรม | 1 | - | 4.00 | - | 4.00 | **ระดับดี** |
| 5. การบริหารจัดการ | 2 | - | 4.00 | - | 4.00 | **ระดับดี** |
| **รวม** | **13** | **4.11** | **3.86** | **2.39** | **3.71** | **ระดับดี** |
| ผลการประเมิน  | **ระดับดี** | **ระดับดี** | **ต้องปรับปรุง** | **ระดับดี** |  |

……………………………………… ประธานกรรมการ

(รองศาสตราจารย์ประดิษฐ์ มีสุข)

……………………………………… กรรมการ

(ผู้ช่วยศาสตราจารย์อุไรวรรณ วรกุลรังสรรค์)

……………………………………… กรรมการ

(อาจารย์ศุภชัย ดำคำ)

……………………………………… เลขานุการ

(นางภัทร์ธนกัลย์ เตี่ยไพบูลย์)

**ภาคผนวก ก**

**กำหนดการประเมินคุณภาพภายใน**

**…………………………..**

**วันพุธ ที่ 10 กรกฎาคม 2562**

08.30-09.00 น. คณะผู้บริหารมหาวิทยาลัยแม่โจ้-ชุมพร กล่าวต้อนรับ

แนะนำคณะ พร้อมนำเสนอผลการดำเนินงานในรอบปีการศึกษา ๒๕๖๑

 ณ ห้องประชุมเล็ก อาคารบุญรอด ศุภอุดมฤกษ์

09.00-10.00 น. คณะกรรมการประเมินฯ ประชุมวางแผนการดำเนินงาน

10.00-12.00 น. คณะกรรมการประเมินฯ ศึกษาข้อมูลจากเอกสาร

และหลักฐานที่เกี่ยวข้อง

12.00-13.00 น. พักรับประทานอาหารกลางวัน

1300-16.00 น. คณะกรรมการประเมินฯ ศึกษาข้อมูลจากเอกสารและหลักฐานที่

เกี่ยวข้อง และประชุมสรุปงาน

17.30 น. รับประทานอาหารเย็นร่วมกับ คณะผู้บริหารมหาวิทยาลัยแม่โจ้-ชุมพร

**วันพฤหัสบดี ที่ 11 กรกฎาคม 2562**

08.30-09.00 น. คณะกรรมการประเมินฯ ประชุมสรุปรายงานผลการประเมินฯ

09.00-10.30 น. สัมภาษณ์ผู้ที่เกี่ยวข้อง โดยแบ่ง ดังนี้

 09.00-09.45 น. สัมภาษณ์อาจารย์ จำนวน ๕ คน

 สัมภาษณ์นักศึกษาและศิษย์เก่า จำนวน ๑๓ คน

 สัมภาษณ์บุคลากรสายสนับสนุน จำนวน ๕ คน

 09.45-10.30 น. ผู้แทนชุมชน จำนวน ๒ คน

10.45-11.00 น. คณะกรรมการประเมินฯ นำเสนอผลการประเมินฯ ต่อผู้บริหารและ

บุคลากร ณ ห้องประชุมเล็ก อาคารบุญรอด ศุภอุดมฤกษ์

11.30 น. รับประทานอาหารกลางวัน

\*\*\*\*รับประทานอาหารว่างและเครื่องดื่มในห้องประชุม\*\*\*\*

**ภาคผนวก ข**

**รายชื่อผู้รับการสัมภาษณ์**

**........................**

**บุคลากรสายสนับสนุนวิชาการ**

1. นายทวิช เตี่ยไพบูลย์ ตำแหน่ง วิศวกรไฟฟ้า
2. นายวันชัย ล่องอำไพ ตำแหน่ง นักวิชาการศึกษา
3. น.ส.ศุจินธร รัตนิพนธ์ ตำแหน่ง นักวิชาการศึกษา
4. น.ส.เพชรณี ศรีมูล ตำแหน่ง นักวิชาการเงินและบัญชี
5. นายณรงค์ โยธิน ตำแหน่ง นักแนะแนวการศึกษาและอาชีพ

**บุลากรสายวิชาการ**

1. อาจารย์ ดร.วีรภรณ์ โตคีรี สาขาวิชาการท่องเที่ยวเชิงบูรณาการ
2. อาจารย์ฉัตรนลิน แก้วสม สาขาวิชาการจัดการสำหรับผู้ประกอบการ
3. อาจารย์ ดร.อนิรุต หนูปลอด สาขาวิชาการเมืองการปกครองท้องถิ่น
4. อาจารย์ ดร.สุทธิรักษ์ ผลเจริญ สาขาวิชาเทคโนโลยีการผลิตพืช
5. อาจารย์ ดร.พรพิมล พิมลรัตน์ สาขาวิชาการเพาะเลี้ยงสัตว์น้ำ

**นักศึกษา**

1. นายพ.กวี ทองเฝือ ชั้นปีที่ 3 สาขาวิชารัฐศาสตร์
2. น.ส.หนึ่งหทัย พุ่มไสว ชั้นปีที่ 3 สาขาวิชารัฐศาสตร์
3. น.ส.ณัฐชยา เกื้อเสนาะ ชั้นปีที่ 3 สาขาวิชาการจัดการ
4. น.ส.ญาสินี ศรีอรรชนานันท์ ชั้นปีที่ 2 สาขาวิชาการจัดการสำหรับผู้ประกอบการ
5. นายกฤษฎา มูลสวัสดิ์ ชั้นปีที่ 5 สาขาวิชาการประมง
6. น.ส.พิชามญชุ์ สังข์เครือ ชั้นปีที่ 5 สาขาวิชาการประมง
7. น.ส.กัลยรักษ์ ธนสินธิ์พิชากุล ชั้นปีที่ 4 สาขาวิชาเทคโนโลยีการผลิตพืช
8. น.ส.ธนาภรณ์ เล็กสมบูรณ์ ชั้นปีที่ 4 สาขาวิชาเทคโนโลยีการผลิตพืช

**ผู้มีส่วนได้ส่วนเสีย**

1. นายสำเนาว์ คชเดช

**ภาคผนวก ค**

**ภาพประกอบการตรวจประเมิน**

**........................**

|  |  |
| --- | --- |
|  |  |
|  |  |
|  |  |
|  |  |
|  |  |